text: Ja til kæmpemøller i Varde
  02 oktober 2013 kl. 14.09
  Mange kommuner er forbeholdne overfor kæmpevindmøller. Men i Varde siger de ja.
  Det står fast efter et byrådsmøde i går. 
  Blot tre af byrådets 25 medlemmer stemte imod opsættelsen af ti 150 meter høje vindmøller ved Næsbjerg og Årre.
  Vedtagelsen sker på trods af massiv kritik fra naboer og lokalråd.
  Kommunalbestyrelsen i Varde er den eneste i sydjylland, der har vedtaget opstillingen af kæmpevindmøller.
  